Dit is verblydend om te verneem dat so baie lidmate self dienswerk aktiwiteite aanpak en deurvoer. Die volgende gee ’n idee van die aktiwiteite/projekte wat aangemeld is deur lidmate:
Ø Besoeke aan seniors en hulp om hulle na die winkels te neem of net in te loer en te vra hoe gaan dit op ’n gereelde basis.
In die kleingroepe is daar wonderlike projekte aan die gang wat uitgevoer word omdat ons omgee vir mekaar en ’n passie ontwikkel het vir mekaar en die saak wat gedien word:
- Die Sunrise Projek het reeds ’n impak gemaak op verskeie terreine danksy die ywer van een kleingroep. Hieruit is reeds ’n naskoolsentrum sedert Oktober 2011 aan die gang waar daar tussen 20 en 25 kinders versorg word in die week na skool. Die organisasie van die verskillende aspekte word deur heelwat individue gedoen soos die aanry van die kinders, kosgee, toesien dat huiswerk gedoen word en ander aktiwiteite en vaardighede wat aan die kinders geleer word.
Daar is soveel terreine waar dienswerk verrig word dat ruimte ontbreek om almal hier op te noem, maar as u net kyk hoeveel diensgroepe daar is onder die kerkraad en diakonie, dan wonder mens soms waar kry mense in hulle besige skedules nog tyd om hierdie werk te kan doen. Aan die ander kant is daar ook die bekommernis dat dit die “SOS” span is ( die Selfde ou Spul) en waar is die ander 60% van die lidmate? Kan daar ’n suurdeeg deurwerk en almal betrokke maak?
’n Hartlike dank aan ’n ieder en elk wat ’n dienswerk-aktiwiteit verrig het die afgelope jaar. Ons het die momentum en dit moet voortgaan soos ’n veldbrand in die gemeente deur die ander fokusareas wat die volgende paar jaar uitgelig gaan word.
Kyk as dit werklik die beendere van Jesus in die urn is, dan word Hy mos afgetrek na die vlak van Josef en Maria, na die vlak van alle gewone mense, word sy beendere maar net nog in ‘n lang ry van mense wat voor Hom gelewe en gesterf het, en die lang ry wat ook nà Hom sou lewe en sterwe. Dan is al die getuienisse oor Hom, en al sy aansprake oor Homself mooi stories, maar sprokies. Dan word die hartslag van die Nuwe Testament uitgeruk, die basis van ons geloof, van die kerk en die Christendom onder ons voete weggeneem. Dan bly daar in werkliheid niks daarvan oor nie… (uit: Sal die regte Jesus opstaan asseblief? P78-79)
Jy is deel van die onstuitbare mag wat bely: Jesus Christus is die Redder. God se verlossingsplan vir die wêreld.
Weet hierdie getuienis kan nie deur die hel oorweldig word nie of andersom, die helse magte kan nie stand hou teen die getuienis nie. Die hel se deure is nie daarteen bestand nie.
5. Waar jy Jesus so bely, sluit jy die koninkryk vir ander oop wanneer hulle tot geloof kom en het jou optrede ewigheidswaarde.